dh-unibe/image-text_koenigsfelden-charters-post-1500 huggingface dataset:
Wir, Agnes, von gots gnaden wilent kuniginn ze Ungˀn, ✳ vergehen und tuͦn kunt allen den, die disen prief an sehent, lesent oder hoͤrent lesen nu und hie nach ewklich,
daz wir uns selber usgenomen und vorbehebt haben, ✳ alles, das wir schaffen, ✳ ordenon ✳ alder setzen ✳ uff unser frown kloster ze Kùnigsvelt ✳ alder uff desselb̄n klostsˀ
guͤtˀ und nûtzen, jeman̄ ze gebennͤ oder ze schaffennͤ, ✳ das wir daz wol tuͦn mugen, ✳ und daz es och ein jekliche eptissinnͤ ✳ und der convent ze
Kùnigsvelt, ✳ die jetz sint oder hie nach werdent, ✳ daz alles stêt sullen und wellen haben ✳ und das sû es fûrderlich volfuͦren und getˀwlich volleisten
willen und sullen, ✳ als die briefe wol wisent und sagent, ✳ die wir von inen darumb haben, ✳ und wir die eptissinnͤ und den convent und dasselb unsˀ
frown kloster ze Kùnigsvelt muͦtˀlich, ✳ frùntlich und och voͤlleklich versehen, ✳ bewarnot und versorget haben ✳ mit win, ✳ mit korn, ✳ mit allen
sachen ✳ und mit aller noturft, ✳ so zuͦ inen gehoͤrt ✳ aldˀ so si bedurfen. ✳ und darumb sol aller menklich wissen, ✳ daz wir gesetzt, ✳ geordēt und
geschaft hab̄n, ✳ schaffen und ordenon och mit disem prief ✳ und wellen ernstlich, ✳ das ein jekliche eptissinn und der convēt ze Kùnigsvelt,
die je zen ziten sint, ✳ hinnanthin jemˀ und ewklich geben und antwrten ✳ fùrderlich und vˀrichtklich ✳ alle jar zuͦ sant Martins tag ✳ den geistlich̄,
erbˀn, ✳ ✳ dem gardian ✳ und den Minren Bruͦdnˀ ze Kùnigsvelt, die je zen ziten sint, ✳ ein fuͦdˀ gutͦes wisses wines, Elsazzers, ✳ und och ein fuͦdˀ guͦtes
wisses lantwins bi den pesten, ane geverde, ✳ so inen des jares und zuͦ dem herbste ist worden. ✳ und sùllen sû den pruͦdnˀ zuͦ Kùngisvelt ✳ zuͦ dē
egen̄̄ sant Martis zit ✳ dieselben zwei fuͦder wins fuͤren un̄ antwrten in der pruͦdˀ kloster fûr iren kelr, ✳ gentzlich ane dˀ pruͦdˀ schaden ✳ und kùnbernùzze, durch daz, das dieselb̄n pruͦdˀ ze Kùnigsvelt die zwo fasten, ✳ so sû in dem jare begeͣnt und von orden vastent, ✳ von ùns jemˀ me ✳ und hinnanthin ewklich dester bas und dester fùro ir notûrft mit wine gehab̄n mugen ✳ und och hab̄n, als sû des och gar notûrftig sint, ✳ und daz
sû ouch da bi ùnser, ✳ unser vordnˀ, ✳ unser nachkomen ✳ un̄ aller der herschaft von Oͤsterˀ destˀ vlizklichˀ und destˀ fûrderlichˀ gedenken ✳ und och got
ernstlich fûr si bitten wellen, ✳ und als wir inen des ouch wol getˀwn sullen ✳ und och wellen. ✳ und har umb zuͦ einˀ waren sicherheit, ✳ rechtˀ, ✳ stêtˀ ✳
und ewiger gezùgnùzze aller diser vorgeschrib̄n dingen und sache, ✳ so haben wir unser insigel ✳ offenbar ✳ gehenket an disen prief, ✳ der geben ist
ze Kùnigsvelt an unser frown abent ze herbste, ✳ nach Cristi gebùrt tuseng drùhundert jar ✳ und dar nach in dem sechzigosten jare.
Königsf. 303
Staatsarchiv
AARGAU
ordnung
ij fuͦder wins den bruͤdern
Nͦ✳ 6 ✳
wist wie die froͤwen ✳ den Barfuͦssen jaͤrlich solt₎
geben j fùder wissen elsaͤsser ✳ und j fùder
landtwin
K ✳ T ✳ 60 ✳
ij b ✳ br₎
ùber dù zwei fuͦdˀ wins dē bruͦdˀn ✳ v